Dhèwèké éntuk pendhidhikan dhasar lan menengah ing dusune banjur nglanjutake ing Sekolah Dhuwur Pertanian Khadorri nganti éntuk gelar. Walopun dhèwèké paling enom sajroning kanca-kancane, tapi dhèwèké paling pinter. Sakbubare namatake pendhidhikan ing Khadorri, dhèwèké nyambut gawe dadi guru king dusun Adder, Yordania Selatan. Banjur dhèwèké nuntut ilmu ing Fakultas Syariah Universitas Damaskus Suriah nganti éntuk gelar B.A (sarjana enom) ing bidang Syariah taun 1966. Wektu tentara Yahudi ngrebut Tepi Barat ing taun 1967, Syeikh Abdullah Azzam pindah tumuju Yordania, amarga dhèwèké ora pengin urip ing Palestina kang ana ing ngisore pendudukan Yahudi. Ndeleng kepiye tank-tank Israèl mlebu Tepi Barat tanpa perlawanan kang ndadekake rasa bersalah ing awake dhèwèké mula dhèwèké tambah mantep kanggo hijrah nduwèni kekarepan kanggo sinau babagan ilmu perang.[2] Ing akhir taun 1960-an, saka Yordania dhèwèké nggabung jihad nentang Israèl. Ora suwi, dhèwèké banjur lunga saperlu sinau ing Mesir lan éntuk gelar Master ing bidang Syariah ing Universitas Al-Azhar, Kairo. Ing taun 1970, sakwuse jihad mandeg amarga kekuatan PLO diusir saka Yordania, dhèwèké dadi dosen ing Universitas Yordania ing Amman. Setaun sakwise, dhèwèké éntuk beasiswa saka Universitas Al-Azhar, panggonan dhèwèké ngalnjutake pendhidhikan S3 lan éntuk gelar Ph.D. ing bidang Pokok-pokok Hukum Islam (Ushul Fiqh) taun 1973. Ing Mesir iki dhèwèké kenal